Muumiopas

Muumiopas on Sirke Happosen suunnittelema ja kirjoittama opas muumimaailmaan, muumihahmojen kuka kukin on -kirja. Kirjan julkaisi vuonna 2012 Suomalaisen Kirjallisuuden Seura.

Kirjan tekijä, yliopistonlehtori Sirke Happonen väitteli filosofian tohtoriksi Tove Janssonin muumikuvituksista ja -teksteistä väitöskirjallaan Vilijonkka ikkunassa (2007).

Happosella oli käytössään alkuperäisiä Janssonien piirroksia ja luonnoksia sekä myös suunnitelmia hahmoista, joita ei koskaan toteutettu. Aineistona ovat olleet niin Tove Janssonin kirjat kuin Janssonien yhdessä ja erikseen tekemät sarjakuvatkin. Hahmot on järjestetty artikkeleiksi aakkosittain, ja kirjan lopussa olevan hakemiston avulla löytyvät ne hahmot, joista ei ole itsenäisiä artikkeleita. Ohessa on myös leikkimielisiä ohjeita, joiden avulla voi muuntautua haluamakseen hahmoksi.

Lähteet

Vuoden 2012 kirjat
Kirjat kirjallisuudesta
Muumit